**Súťažné podklady**

v zmysle Usmernenia Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020,

si Vás týmto dovoľujeme požiadať o predloženie cenovej ponuky, s cieľom vybrať dodávateľa na predmet zákazky:

**Rotačná pec**

Projekt je spolufinancovaný z Programu rozvoja vidieka SR 2014 – 2022, opatrenie: 4 – Investície do hmotného majetku, podopatrenie: 4.2 – Podpora pre investície na spracovanie /uvádzanie na trh a/alebo vývoj poľnohospodárskych výrobkov, výzva č. 51/PRV/2021

Predpokladaná hodnota zákazky: 55.033,33 EUR bez DPH

1. **Identifikácia žiadateľa/prijímateľa (ďalej len „Obstarávateľ“):**

VELAPEK s.r.o.

Sídlo: Váhovce 554, 925 62 Váhovce

Štatutárny orgán: Veronika Szöcsová, konateľka

IČO: 36242896

DIČ: 2020194066

1. **Kontaktná osoba pre proces obstarávania:**

MATEO GROUP, s.r.o.

Mgr. Rastislav Mráz

e-mail: [efektivne.obstaravanie@gmail.com](mailto:efektivne.obstaravanie@gmail.com)

1. **Špecifikácia predmetu zákazky**

Predmetom zákazky je priemyselná pec - boxová pec s otáčajúcimi sa vozíkmi.

Pečenie v peci sa deje horúcim vzduchom, ktorý je privádzaný do pečného priestoru štrbinami v zadnej stene pece. Pri pečení sa vozík otáča.

Princíp vykurovania pece - pomocou ventilátora vzduch do pečného priestoru prúdi cez výmenník tepla a potom je regulovaný klapkou cirkulujúceho vzduchu. Odsávanie vzduchu z pečného priestoru sa deje vzduchovou šachtou, ktorá je umiestnená na vnútornej stene. Potom vzduch prúdi späť k výmenníku tepla.

Zaparovanie - v peci je zabudovaný výkonný doskový výparník, ktorý je namontovaný za štrbinovou stenou. Trubka pre prívod vody je umiestnená tak, aby pritekajúca voda vstrekovala celú plochu výparníka. Max. množstvo pary ktorá môže v peci vzniknúť je 16 kg/hod.

Ovládaním pece /Voľbou programu je možné regulovať:

- dobu pečenia

- požadovanú teplotu

- množstvo vody pre zaparenie

- polohu klapky zaparovača

- polohu klapky cirkulujúceho vzduchu

Technické parametre:

- rozmer plechov = 580 x 980 mm

- počet etáží = min. 18

- pečná plocha = min. 10 m2

- elektrický príkon = max 5 kW

- tepelný príkon = min. 80 kW

- hmotnosť pece = max. 1800 kg

- touch screen panel s možnosťou ukladania receptov do pamäte

- eco režim /polovičné pečenie

- funkcia rozmrazovania (pulzujúca para)

- funkcia stierania - čistenia displeja

Príslušenstvo:

- horák

- inštalácia plynu vrátane revíznej správy

- doprava a sprevádzkovania zariadenia u zákazníka

Pec je možné ovládať v režime:

- ručný

- programový režim / 200 receptúr, možnosť automatického spustenia pece v prípade neprítomnosti, hlásenie závad na obrazovke

1. **Komunikácia**

Komunikácia medzi Obstarávateľom a uchádzačmi sa uskutočňuje výlučne písomnou formou a výlučne elektronicky. V prípade realizácie obstarávania v elektronickom obstarávacom systéme celá komunikácia a predkladanie ponúk sa realizuje priamo v tomto systéme. Výnimkou tejto komunikácie sú len dokumenty súvisiace s uzatvorením zmluvy s víťazným uchádzačom (napr. plnomocenstvá a zmluva s víťazným uchádzačom, potvrdenia z výpisov registra trestov, ak je relevantné a pod.), ktoré Obstarávateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán.

Obstarávateľ je však povinný scany týchto dokumentov následne vložiť do obstarávacieho systému pre potreby kontroly/finančnej kontroly obstarávania Poskytovateľom. Obstarávateľ zverejňuje Výzvu na predkladanie ponúk a príslušné dokumenty k výzve v elektronickom obstarávacom systéme JOSEPHINE. Uchádzači môžu doručiť návrhy Obstarávateľovi len písomne, výhradne elektronicky a len prostredníctvom elektronického obstarávacieho systému JOSEPHINE.

UPOZORNENIE pre uchádzačov: PPA na svojom webovom sídle zverejnila "Manuál pre dodávateľov do jednotlivých zákaziek" Inštruktážne video je zverejnené tu: <https://www.apa.sk/51-prv-2021/prca-s-josephine-pre-potrebyvzvy-4-2-v-kocke/11256>

1. **Podmienky účasti uchádzača**

Uchádzač musí plniť a musí byť schopný preukázať plnenie týchto podmienok účasti týkajúcich sa osobného postavenia:

* **Nie je na jeho majetok vyhlásený konkurz, nie je v reštrukturalizácii, nie je v likvidácii** (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník), **nebolo proti nemu zastavené konkurzné konanie** pre nedostatok majetku alebo zrušený konkurz pre nedostatok majetku.

Preukazuje sa spôsobom uvedeným vo výzve na predkladanie ponúk.

* **Neporušil v predchádzajúcich 3 rokoch** od vyhlásenia výzvy na predloženie cenovej ponuky **zákaz nelegálnej práce a nelegálneho zamestnávania** podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.

Preukazuje sa spôsobom uvedeným vo výzve na predkladanie ponúk.

* Ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista **nesmú byť právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi**.

Preukazuje sa spôsobom uvedeným vo výzve na predkladanie ponúk.

* Je **oprávnený dodávať tovar**, uskutočňovať stavebné práce alebo poskytovať službu v rozsahu, ktorý zodpovedá predmetu zákazky.

Preukazuje sa spôsobom uvedeným vo výzve na predkladanie ponúk.

* Uchádzač nemôže byť v **Registri osôb s udeleným zákazom účasti vo verejných zákazkách**. Údaje o hospodárskom subjekte sú vedené v informačných systémoch Úradu pre verejné obstarávanie: https://www.uvo.gov.sk/register-osob-so-zakazom-490.html

Uchádzač uvedenú skutočnosť nepreukazuje, preverí si ju Obstarávateľ cez verejne dostupný register.

1. **Druh zákazky:** dodanie tovaru
2. **Miesto dodania tovarov:** do sídla obstarávateľa vo Váhovciach
3. **Lehota dodania predmetu zákazky:** do jedného mesiaca od účinnosti kúpnej zmluvy
4. **Jazyk cenovej ponuky:**

Ponuka potenciálneho dodávateľa musí byť predložená v slovenskom alebo českom jazyku. Ak má tento sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka (vyžaduje sa úradný preklad), okrem dokladov predložených v českom jazyku.

1. **Cena v cenovej ponuke:**

Povinnosť uchádzača uvádzať finančné vyjadrenie ponuky len v mene EUR. Cenová ponuka v inej mene ako EUR musí byť prepočítaná na EUR. Výšku ceny ponuky uchádzač prepočíta kurzom Národnej banky Slovenska platným v deň vypracovania cenovej ponuky a prepočet potvrdí svojim podpisom.

1. **Pokyny k vypracovaniu cenovej ponuky:**
2. Ponuka a všetky jej prílohy, nemôžu byť staršie ako 3 mesiace od vyhlásenia Výzvy na predkladanie cenovej ponuky.
3. Uchádzač - platiteľ DPH predkladá cenovú ponuku s uvedením ceny bez DPH a ceny s DPH. Ak uchádzač nie je platiteľom DPH, túto skutočnosť uvedie do cenovej ponuky a uvádza cenu celkom.
4. Uchádzač predkladá cenovú ponuku vždy výlučne písomne, v elektronickej podobe, prostredníctvom elektronického obstarávacieho systému JOSEPHINE.
5. Cenová ponuka musí byť potvrdená podpisom oprávneného zástupcu potencionálneho dodávateľa, tzn. štatutárnym orgánom alebo inou oprávnenou osobou.

V prípade podpísania splnomocnenou osobou sa predkladá scan originálu úradne overeného plnomocenstva.

1. **Obsah cenovej ponuky**
2. Identifikačné údaje uchádzača

Každá predložená ponuka musí obsahovať identifikačné údaje uchádzača , minimálne v rozsahu: obchodné meno a sídlo uchádzača, IČO, telefón, mail.

1. Doklady preukazujúce splnenie podmienok účasti podľa bodu 5.
2. Vyplnený a štatutárom podpísaný návrh Kúpnej zmluvy, ktorý je prílohou č. 2 Výzvy na predkladanie ponúk, vrátane príloh kúpnej zmluvy:

Príloha č. 1 Technická špecifikácia predmetu zmluvy

Príloha č. 2: Zoznam subdodávateľov

1. **Doplňujúce informácie**

Obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V prípade, ak niektorý dokument uvedený v bode 9 týchto Súťažných podkladov bude vydaný elektronicky, pri predkladaní takéhoto dokumentu je potrebné predložiť osvedčovaciu doložku elektronického dokumentu; zaručená konverzia podľa zákona č. 305/2013 Z. z. o e-Governmente § 35 ods. 1, 2.